Diari Oficial de la Generalitat Valenciana


Sumari del DOGV 5217, del 13-03-2006 (2006/2636)

RESOLUCIÓ de 3 de març de 2006, del director general de Relacions amb les Corts i Secretariat del Govern de la Presidència de la Generalitat Valenciana, per la qual es disposa l'Addenda al conveni marc de col·laboració entre el Ministeri d'Educació i Ciència i la Conselleria de Cultura, Educació i Esport de la Generalitat Valenciana per a l'aplicació de diversos programes de suport a centres d'educació primària i educació secundària.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5217

Data del DOGV
:   13-03-2006

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2006/2636


Data del document
:   03-03-2006

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Cultura, Educació i Esport
    * administració central
    * política educativa
    * ensenyament secundari
    * cooperació administrativa
    * ensenyament primari

RESOLUCIÓ de 3 de març de 2006, del director general de Relacions amb les Corts i Secretariat del Govern de la Presidència de la Generalitat Valenciana, per la qual es disposa l'Addenda al conveni marc de col·laboració entre el Ministeri d'Educació i Ciència i la Conselleria de Cultura, Educació i Esport de la Generalitat Valenciana per a l'aplicació de diversos programes de suport a centres d'educació primària i educació secundària. [2006/X2636]  
Subscrita, després de la tramitació prèvia reglamentària, entre el Ministeri d'Educació i Ciència i la Conselleria de Cultura, Educació i Esport de la Generalitat Valenciana, el 22 de desembre de 2005, una Addenda al conveni marc de col·laboració entre el Ministeri d'Educació i Ciència i la Conselleria de Cultura, Educació i Esport de la Generalitat Valenciana per a l'aplicació de diversos programes de suport a centres d'educació primària i educació secundària, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrita en el Registre de Convenis amb el número 0051/2006, i que figura com a annex d'esta resolució.  
València, 3 de març de 2006.. El director general de Relacions amb les Corts i Secretariat del Govern: Antonio V. Peral Villar.  
ADDENDA AL CONVENI MARC DE COL·LABORACIÓ ENTRE EL MINISTERI D'EDUCACIÓ I CIÈNCIA I LA CONSELLERIA DE CULTURA, EDUCACIÓ I ESPORT DE LA GENERALITAT VALENCIANA PER A L'APLICACIÓ DE DIVERSOS PROGRAMES DE SUPORT A CENTRES D'EDUCACIÓ PRIMÀRIA I EDUCACIÓ SECUNDÀRIA.  
A Madrid, a 22 de desembre de 2005  
Reunits:  
D'una part, l'Excma. Sra. Mª. Jesús San Segundo Gómez de Cadiñanos, com a ministra d'Educació i Ciència, nomenada per Reial Decret 558/2004, de 17 d'abril (BOE Núm. 94 de 18 d'abril de 2004).  
D'una altra part, l'honorable Sr. Alejandro Font de Mora Turón, conseller de Cultura, Educació i Esport de la Generalitat Valenciana, en virtut del Decret 7/04 del president, de 27 d'agost, en nom i representació d'esta i expressament facultat per a este acte per Acord del Consell de data 18 de novembre de 2005.  
Exposen:  
Que amb data 21 de desembre de 2005, el Ministeri d'Educació i Ciència i la Conselleria de Cultura, Educació i Esport de la Generalitat Valenciana van subscriure un Conveni Marc per al desenrotllament de diversos programes de suport a centres d'Educació Primària i Educació Secundària, en la base huitena del qual determinava el caràcter indefinit, excepte rescissió o denúncia expressa d'una de les parts, i la determinació per períodes anuals de les actuacions que en cada cas s'acordaren, per mitjà de la subscripció de la corresponent addenda.  
De conformitat amb això, ambdós parts acorden que el Programa de suport a centres d'Educació Primària i Educació Secundària es desenrotllarà durant l'any 2005 d'acord amb les dades i aportacions que s'indiquen en les següents   
Clàusules:  
Primera. Nombre de centres participants l'any 2005  
El Programa d'acompanyament escolar en el primer trimestre del curs 2005-2006 s'implanta en 27 centres d'Educació Primària, 6 dels quals han participat en la fase pilot realitzada l'any 2005.  
El Programa d'acompanyament acadèmic s'implanta en el primer trimestre del curs 2005-2006 en 16 centres d'Educació Secundària.  
El Programa de suport s'implanta en el primer trimestre del curs 2005-2006 en 16 centres d'Educació Secundària.  
Segona. Aportacions econòmiques en l'any 2005  
Els compromisos d'aportació econòmica de les Administracions firmants per al compliment del present Conveni, l'any 2005 ascendixen a un total de 865.400 euros.  
El Ministeri d'Educació i Ciència aportarà l'any 2005 la quantitat total de 432.700 euros a càrrec de l'aplicació pressupostària 61.91.798N.165, del corresponent Pressupost de Gastos del Departament.  
La Conselleria de Cultura, Educació i Esport de la Generalitat Valenciana aportarà l'any 2005 la quantitat complementària que resulte, en concepte de cofinançament, fins a un màxim de 432.700 euros, per a sufragar els gastos que s'originen en el desenrotllament dels programes objecte del Conveni. Esta aportació es lliurarà a càrrec del capítol I del programa 422.20: 61.015 €; a càrrec del capítol I del programa 422.30: 67.546 €; a càrrec del capítol II del programa 422.20: 29.278 €; a càrrec del capítol II del programa 422.30: 274.861 €; del Pressupost de la Generalitat Valenciana per a l'exercici 2005.  
Tercera. Instrumentació del pagament  
El Ministeri d'Educació i Ciència procedirà a transferir a la Conselleria de Cultura, Educació i Esport l'aportació econòmica corresponent a l'any 2005, quan es firme la present addenda.  
A efectes de la justificació del lliurament, la Conselleria de Cultura, Educació i Esport arreplegarà la documentació corresponent al desenrotllament dels programes i a la justificació del gasto, d'acord amb allò que s'ha establit per a les comunitats autònomes en l'article 86 de la Llei 47/2003, de 26 de novembre, de la Llei General Pressupostària.  
En l'execució dels Programes s'aplicaran les bases acordades en el Conveni subscrit en data 21 de desembre de 2005.  
Pel Ministeri d'Educació i Ciència,  
Mª JESÚS SAN SEGUNDO GÓMEZ DE CADIÑANOS   
Per la Conselleria de Cultura, Educació i Esport de la Generalitat Valenciana,  
ALEJANDRO FONT DE MORA TURÓN